2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 165 της 18/31 Δεκ. 1959 Περί εγκρίσεως αναθέσεως εκμεταλλεύσεως λεωφορειακών γραμμών Αθηνών-Πειραιώς, εξ ων αποσύρεται η Η.Ε.Μ., δια το μέχρι 31.12.1985 χρονικόν διάστημα εις Α.Ε. μετοχικού κεφαλαίου 25.000.000 δραχμών με συμμετοχήν του Κράτους κατά 49% και 51% του Ε.Τ.Μ.Ο.Α. Λαβόν υπ’ όψιν: 1)Ότι, δυνάμει της από 27 Αυγ. 1957 Συμβάσεως, μεταξύ Δημοσίου και Ηλεκτρικής Εταιρείας Μεταφορών (ΗΕΜ) και της από 5.2.1959 συμπληρωματικής συμφωνίας, μεταξύ των αυτών συμβαλλομένων, κυρωθεισών αμφοτέρων δια του Νόμ. 3954/59, η ΗΕΜ από της 22 Ιουνίου ε.έ απέσυρε τα οχήματά της, εκ των γραμμών Ομονοίας-Αχαρνών, Ομονοίας-Σεπολίων, οδού Ιπποκράτους και εν συνεχεία από του μεσονυκτίου της 15 Δεκεμβρίου ε.έ. θα αποσύρη τα οχήματά της εκ των γραμμών Ομονοίας-Πετραλώνων, Ομονοίας-Ρουφ, οδού Αριστοτείδου-Κολοκυνθούς εν Αθήναις και Αγίου Βασιλείου-Παλαμηδίου, Αγίου Βασιλείου-Ν. Φαλήρου εν Πειραιεί. 2)Ότι, αι άνω γραμμαί Ομονοίας-Αχαρνών, Ομονοίας-Σεπολίων και οδού Ιπποκράτους, εξυπηρετούνται από της 22 Ιουνίου ε.έ. προσωρινώς υπό των Κοινών Ταμείων Εισπράξεων Λεωφορείων (Κ.Τ.Ε.Λ.), δια δε της υπ’ αριθ. 163/14.12.1959 Πράξεως αυτού απεφασίσθη, όπως, των τροχιοδρομικών γραμμών, εξ ων απομακρύνεται η ΗΕΜ την 15ην Δεκεμβρίου ε.έ. των μεν εν Αθήναις, συνεχισθή προσωρινώς η λειτουργία δι’ εκμεταλλεύσεως των τροχιοδρομικών οχημάτων της ΗΕΜ, του σταθμού συντηρήσεως και των απαραιτήτων εναερίων και επιγείων γραμμών, μισθουμένων παρά της ΗΕΜ και προσλήψεως του απαραιτήτου προσωπικού εκ των απολυθησομένων υπό της ΗΕΜ, αναθέσεως δε της εκμεταλλεύσεως εις τον Οργανισμόν Ελέγχου των δι’ Αυτοκινήτων Συγκοινωνιών (Ο.Ε.Α.Σ.) δια λογαριασμόν του Ειδικού Ταμείου Μονίμων Οδοστρωμάτων Αθηνών (Ε.Τ.Μ.Ο.Α.) των δε εν Πειραιεί υπό των Κ.Τ.Ε.Λ. Σελ. 350,22 138-60 3)Την ανάγκην, όπως το ταχύτερον τερματισθή η προσωρινή αύτη κατάστασις και εγκαθιδρυθή ο οριστικός ανάδοχος της εκμεταλλεύσεως των γραμμών τούτων προς διασφάλισιν της απαιτουμένης ευταξίας και ευρυθμίας εν τη συγκοινωνία αυτών. 4)Το άρθρον έκτον του Νόμ. 3954/1959, δι’ ου παρέχεται αυτώ εξουσιοδότησις όπως καθορίση τον τρόπον και τους όρους εξυπηρετήσεως των συγκοινωνιακών γραμμών, εξ ων εις εκτέλεσιν των άνω συμφωνίας και συμβάσεως αποσύρεται η ΗΕΜ, τους οικονομικούς και πάσης άλλης φύσεως όρους της παραχωρήσεώς των, τα δικαιώματα και τας υποχρεώσεις του αναδόχου αυτών, τον τρόπον της επιλογής του ως και πάσας τας συναφείς περί την εκμετάλλευσιν των γραμμών τούτων λεπτομερείας, προς δε και η δυνατότης παροχής εξουσιοδοτήσεως προς τους αρμοδίους Υπουργούς, δια την ρύθμισιν ειδικωτέρων θεμάτων. 5)Την επί του αντικειμένου τούτου έκθεσιν της συσταθείσης Επιτροπής δια της υπ’ αριθ. πρωτ. εμπιστ. 740/ΓΑ/1615/14.10.59 αποφάσεως του κ. Υπουργού του Συντονισμού. 6)Την σχετικήν εισήγησιν του κ. Υφυπουργού Συγκοινωνιών. 7)Την ανάγκην δημιουργίας προτύπου επιχειρήσεως αστικών συγκοινωνιών διοικουμένης αρτίως και εξασφαλιζούσης τον έλεγχον του κόστους μεταφοράς και την σύγκρισιν προς την εκμετάλλευσιν των μεμονωμένων Λωφορείων. 8)Την ανάγκην, όπως το μεγαλύτερον μέρος των εκ της εκμεταλλεύσεως ταύτης κερδών περιέρχεται εις το Ε.Τ.Μ.Ο.Α. προς οικονομικήν επιδότησιν του έργου του, ήτοι της κατασκευής μονίμων ή ημιμονίμων οδοστρωμάτων εις τας δημοσίας οδούς Αθηνών, Πειραιώς και Περιχώρων και την διαρρύθμισιν, τροποποίησιν και μεταβολήν της χαράξεως οδών και Λεωφόρων εν τη αυτή περιοχή, ως και κατασκευήν έργων εξωραϊσμού ταύτης. 9)Την δυνατότητα συμμετοχής εις την εκμετάλλευσιν των αστικών συγκοινωνιών και των Δήμων και Κοινοτήτων της Περιοχής της Πρωτευούσης ώστε τα εκ ταύτης αναλογούντα οικονομικά ωφελήματα να χρησιμοποιώνται προς εκτέλεσιν δημοτικών έργων. 21.Ζ.ε.2 Κρατική εκμετάλλευση λεωφορειακών γραμμών 10)Το σκόπιμον της χρησιμοποιήσεως εις την επιχείρησιν των αστικών συγκοινωνιών και του παράγοντος της ιδιωτικής πρωτοβουλίας δια της συμμετοχής εις ταύτην ιδιωτικών κεφαλαίων και ιδιωτών μετόχων. 11)Ότι το προνόμιον της παραχωρήσεως προς την ΗΕΜ και τους ΕΗΣ λήγει την 31.12.1985 και ως εκ τούτου δέον να μη δημιουργηθώσι πέραν της ημερομηνίας ταύτης έτεραι συμβατικαί δεσμεύσεις, προς οιονδήποτε τρίτον ώστε από της 1.1.1986 να υπάρξη ελευθερία δια την αντιμετώπισιν του προβλήματος των αστικών συγκοινωνιών εν τη περιοχή της Πρωτευούσης ως οργανικού συνόλου, αποφασίζει: 1.Την μέχρι 31 Δεκ. 1985 ανάθεσιν της εκμεταλλεύσεως των λεωφορείων των γραμμών ΑθηνώνΠειραιώς, εξ ων αποσύρεται η ΗΕΜ, εις ανώνυμον εταιρείαν, μετοχικού κεφαλαίου 25.000.000 Δραχμών, ιδρυομένην τη συμμετοχή κατά 49% του μετοχικού κεφαλαίου του Κράτους και κατά 51% του Ε.Τ.Μ.Ο.Α. Το μετοχικόν κεφάλαιον καταβληθήσεται κατά το ήμισυ μεν άμα τη συστάσει της Εταιρείας, κατά δε το έτερον ήμισυ μετά εν έτος από ταύτης. 2.Την ανάθεσιν της πληρώσεως των υφισταμένων και εν τω μέλλοντι δημιουργηθησομένων κενών εις συγκοινωνιακά μέσα εν τη περιοχή της Πρωτευούσης εις την αυτήν ως άνω ανώνυμον εταιρείαν. 3.Αναθέτει εις τους Υπουργούς Συντονισμού, Οικονομικών και Συγκοινωνιών, όπως προέλθωσιν εις τας απαιτουμένας ενεργείας δια την κατάρτισιν του καταστατικού της εταιρείας και την σύστασιν ταύτης. Το συμβόλαιον συστάσεως της εταιρείας απαλλάσσεται των τελών χαρτοσήμου, ως και παντός εν γένει φόρου, τέλους ή δικαιώματος υπέρ τρίτου τα δε συμβολαιογραφικά δικαιώματα ορίζονται παγίως εις δραχ. 5.000. 4.Εξουσιοδοτεί τους Υπουργούς Συντονισμού και Οικονομικών δια την υπό του Δημοσίου καταβολήν ποσού 12.250.000 δραχμών δια την συμμετοχήν τούτου εις το κεφάλαιον της ανωτέρω εταιρείας. 5.Επιτρέπει εις το Ε.Τ.Μ.Ο.Α., όπως συμμετάσχη εις την ίδρυσιν της ανωτέρω εταιρείας, δια ποσού 12.750.000 δραχμών, είτε δι’ ιδίων κεφαλαίων είτε δια διανεισμού τοιούτων παρά του Ο.Ε.Α.Σ. ή του ΟΧΟΑ ή άλλου τραπεζιτικού οργανισμού. 6.Επιτρέπει την διάθεσιν μετοχών της ανωτέρω εταιρείας ευρισκομένων εις χείρας του Δημοσίου προς Ν.Π.Δ.Δ. και ιδιώτας δια κοινής αποφάσεως των Υπουργών Συντονισμού, Οικονομικών και Συγκοινωνιών και Δημοσίων Έργων. 7.Επιτρέπει την διάθεσιν των εις χείρας του Ε.Τ.Μ.Ο.Α. μετοχών της ανωτέρω εταιρείας, κατόπιν αποφάσεως του Δ.Σ. του Ε.Τ.Μ.Ο.Α., εγκρινομένης υπό των Υπουργών Συντονισμού, Οικονομικών και Συγκοινωνιών και Δημοσίων Έργων. 8.Το διανεμητέον μέρισμα εκάστης ετησίας χρήσεως δεν δύναται να υπερβαίνη τα 10% της ονομαστικής αξίας της μετοχής, των υπολοίπων κερδών, περιερχομένων εις ίδιον λογαριασμόν του Δημοσίου και δυναμένων να διατεθώσιν υπέρ του Ε.Τ.Μ.Ο.Α., εν όλω ή εν μέρει δια κοινής αποφάσεως των Υπουργών Συντονισμού, Οικονομικών και Συγκοινωνιών και Δημοσίων Έργων. 9.Την πλήρωσιν των εν τη παρ. 1 και 2 αναγκών δια θερμικών λεωφορείων του εγκεκριμένου τύπου, εντασσομένων εις τα οικεία Κ.Τ.Ε.Λ. Η Εταιρεία θα μετέχη εις μεν τας γενικάς συνελεύσεις εκάστου Κ.Τ.Ε.Λ. (πλην της τοιαύτης προς ανάδειξιν Διοικητικού Συμβουλίου, εις ην θ’ απέχη) δια ψήφων ίσων προς τον αριθμόν των εν αυτώ εντεταγμένων λεωφορείων της, εις δε το Διοικητικόν Συμβούλιον δια μελών, οριζομένων υπ’ αυτής, των οποίων ο αριθμός προς τον αριθμόν του συνόλου των μελών του Διοικητικού Συμβουλίου θα έχη την αυτήν σχέσιν, ή ο αριθμός των εν τω Κ.Τ.Ε.Λ. εντεταγμένων λεωφορείων της προς τον αριθμόν του συνόλου των λεωφορείων αυτού, παραλειπομένου του εκ της σχέσεως ταύτης κλάσματος, εφ’ όσον τούτο είναι μικρότερον της ημισείας μονάδος, άλλως λαμβανομένου ως ακεραίας μονάδος. 10.Εξουσιοδοτεί τον Υφυπουργόν Συγκοινωνιών, όπως δι’ αποφάσεως αυτού καθορίζη πάσαν αναγκαίαν λεπτομέρειαν δια την εφαρμογήν της παρούσης. Εκδόσαν προς τούτο την παρούσαν υπ’ αριθ. 165 πράξίν του. (Μετά την σελ. 350,22) Σελ. 350,23 138-61 Κρατική εκμετάλλευση λεωφορειακών γραμμών 21.Ζ.ε.2 21.Ζ.ε.2 Κρατική εκμετάλλευση λεωφορειακών γραμμών 